Polisieman dood in voertuig gevind | Maroela Media
'n Polisieman is Donderdag dood in sy voertuig in die Oos-Kaap aangetref.
Kol. Priscilla Naidu, woordvoerder van die polisie het gesê ao. Wellbeloved Mtshawu (49) is op Veeplaas gevind.
"Die polisie het omstreeks 04:00 'n leidraad gekry van 'n voertuig wat alleen staan en ná ondersoek is daar vasgestel dit was 'n ongemerkte polisievoertuig. Mtshawu is met skietwonde aan sy lyf in die bestuurdersitplek aangetref," het Naidu gesê.
Hy was aan diens ten tyde van die voorval en was verbonde aan Motherwell se polisie-eenheid teen gesinsgeweld, kindermishandeling en seksuele misdrywe (FCS).
"Die omstandighede rondom die voorval is nog onbekend, maar die polisie ondersoek 'n saak van moord," het Naidu gesê.
Lt.genl. Liziwe Ntshinga het dié voorval ten sterkste veroordeel. "Ons harte gaan uit na sy dierbares en kollegas in dié moeilike tyd. Enigiemand wat 'n polisiebeampte aanval of vermoor sal die volle trefkrag van die wet ervaar. Dit is 'n bedreiging vir ons demokrasie en beroof gemeenskappe van hul beskermers," het Ntshinga gesê.
Die polisie het enigiemand met inligting oor die voorval gevra om na vore te kom en die ondersoekbeampte, lt.kol. Jackie Grobler te bel by 082 065 9985.
MISDAAD in SA vier hoogty. Die regering wil nie wakker word en optree nie!
Wat bedoel julle :enige iemand wat n sapd lid aanval of vermoor sal die volle trefkrag van die wet ervaar" Wat is n polisie man beter as enige ander persoon?? Een moord op n boemelaar is teveel,,, Jammer vir die familie ,, Nog n statistiek anc
Laat ons nou sien hoe vinnig die skuldiges opgespoor word dit is………
Enige persoon wat in SA vermoor word, se bloed is op die regering se hande. Daar is nie 'n swaar genoeg straf in ons regstel wat moord regverdig nie.